Oznámenie Komisie Rade, Európskemu parlamentu a Európskemu Dvoru Audítorov - Výročná správa o finančnom hospodárení 6., 7., 8. a 9. Európskeho rozvojového fondu (ERF) za rok 2005 {SEK(2006) 977} /* KOM/2006/0405 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 19.7.2006 KOM(2006) 405 v konečnom znení OZNÁMENIE KOMISIE RADE, EURÓPSKEMU PARLAMENTU A EURÓPSKEMU DVORU AUDÍTOROV Výročná správa o finančnom hospodárení 6., 7., 8. a 9. Európskeho rozvojového fondu (ERF) za rok 2005 {SEK(2006) 977} OBSAH 1. Úvod 3 2. Ciele dosiahnuté v roku 2005 4 2.1. Posilniť kvalitu programov a projektov 4 2.2. Rýchlejšia implementácia programov a projektov 5 2.3. Uskutočňovať kontroly, ktoré dosahujú najvyššie štandardy 6 3. Finančná situácia, 6.–9. ERF – pridelené prostriedky, prijaté záväzky, vyplatené a nevyplatené prostriedky, stav ku koncu roku 2005 (v mil. Eur, netto) 6 4. Udalosti, ktoré významne ovplyvnili aktivity v roku 2005 7 4.1. Oneskorenie 7 4.2. Stabex 7 4.3. Spravovanie informácií 7 4.4. Regulačné obmedzenia v oblasti spolufinancovania 8 4.5. Vnútorná kontrola 8 4.6. Zdroje 8 1. ÚVOD Výročná správa Komisie o finančnom hospodárení 6. - 9. Európskeho rozvojového fondu (ERF) za rok 2005 spĺňa požiadavky článkov 96, 102 a 135 finančného nariadenia uplatniteľného na 9. Európsky rozvojový fond. Článok 96 ods. 2 stanovuje: „ERF účty musia byť sprevádzané správou o finančnom hospodárení za predchádzajúci rok a obsahovať verný popis týkajúci sa: 1. dosiahnutia cieľov za finančný rok v súlade so zásadami správneho finančného hospodárenia, 2. finančnej situácie a udalostí s významným vplyvom na aktivity uskutočnené v rozpočtovom roku. Európsky rozvojový fond (ERF) financuje spoluprácu ES so: - subsaharskou Afrikou, Karibikom a Pacifikom v rámci AKT-ES partnerstva v rámci Dohody z Cotonou, - 20 zámorskými krajinami a územiami (ZKÚ) ústavne prepojených s členskými štátmi[1], ako aj - programami Európskej investičnej banky (EIB) v krajinách AKT. Dohoda z Cotonou kladie základy partnerstva EÚ s krajinami AKT. EÚ a členské štáty AKT podpísali v roku 2000 dohodu a dohodli sa na jej revízii každých päť rokov až do jej skončenia platnosti v roku 2020. Prvá revízia sa uskutočnila v roku 2005. Osobitné rozhodnutie Rady ministrov EÚ spravuje partnerstvo medzi EÚ a ZKÚ členských štátov[2]. Navyše, niektoré z programov rozvojovej spolupráce Komisie týkajúce sa AKT sa financujú zo všeobecného rozpočtu EÚ, mimo Dohody z Cotonou. Tieto programy nie sú predmetom tejto správy. Zahŕňajú: - aktivity Komisie v Južnej Afrike, - tematické rozpočtové položky pokrývajúce potravinovú bezpečnosť, demokraciu a ľudské práva a životné prostredie a - podporu pre producentov banánov v rámci špeciálneho rámca pomoci. Európska investičná banka (EIB) tiež financuje niektoré činnosti v štátoch AKT z investičných nástrojov a vlastných zdrojov. Dva orgány Komisie sú zodpovedné za plánovanie a implementáciu rozvojovej politiky EÚ a programy v krajinách AKT a ZKÚ: - GR pre rozvoj stanovuje politiky a programy s partnermi AKT a - EuropeAid implementuje politiky cez realizáciu programov a projektov. 9. ERDF vstúpil do platnosti 1. apríla 2003 po ratifikácii dohody všetkými členskými štátmi. Komisia presunula do 9. ERF nevyrovnané zostatky z prechádzajúcich fondov ERF. V decembri 2007 sa skončí 9. EDF. 2. CIELE DOSIAHNUTÉ V ROKU 2005 Komisia stanovila a vyčíslila ciele a definovala indikátory pre ERF v roku 2005 s cieľom zhodnotiť pokrok v: - kvalite programov, - rýchlosti a efektivite ich implementácie a - fungovaní kontrolných systémov. 2.1. Posilniť kvalitu programov a projektov Počas roku 2005 Komisia zintenzívnila úsilie v zlepšovaní kvality nových programov. Predložila návrhy na „peer review“ skupinou pre podporu kvality (SPK), ktorá zahŕňa úradníkov z EuropeAid, GR pre rozvoj a v prípade potreby z iných GR. SPK uskutočňuje tieto hodnotenia skôr ako Komisia prijme finančné rozhodnutia, teda počas prípravy programu, potom v rannom štádiu cyklu riadenia projektov a neskôr v štádiu technickej prípravy. V roku 2005 sa uskutočnilo 35 zasadnutí SPK, kde boli zhodnotené programy vo výške 3 800 mil. EUR. V roku 2005 Komisia zvýšila investície ERF do vzdelávania a zdravia, infraštruktúry a rozpočtovej podpory s cieľom dosiahnuť rozvojové ciele milénia (RCM). Takisto pridelila prostriedky ERF na iné oblasti, ako napríklad demokracia, právny štát, správa a poľnohospodárstvo, v ktorých je potrebné na účely dosiahnutia RCM vyvinúť pokrok. V roku 2005 Komisia použila najväčšiu časť zdrojov ERF – 36 % - na základné sociálne služby: vzdelávanie, zdravie, čistá voda a základná asanácia, ktoré sú z hľadiska dosiahnutia RCM kľúčové. Komisia pridelila druhú najväčšiu časť zdrojov na rozpočet a podporu platobnej bilancie (údaje zahŕňajú potravinovú bezpečnosť a operácie Stabex) a na dopravu, komunikácie a energetiku. Tieto tri oblasti predstavujú spolu 84 % z celkových záväzkov ERF. Záväzky a platby ERF na jednotlivé sektory OECD-DAC, 2005 (v mil. EUR, brutto)[3] | Sektor | Záväzky | Platby | v mil. EUR | % z celkovej sumy | v mil. EUR | % z celkovej sumy | Vzdelávanie, zdravie, voda, základná asanácia | 1 252 | 36 % | 711 | 29 % | Rozpočet a podpora platobnej bilancie[4] | 858 | 24 % | 628 | 26 % | Doprava, telekomunikácie a energetika | 839 | 24 % | 584 | 24 % | Poľnohospodárstvo, obchod, priemysel, cestovný ruch | 194 | 6 % | 214 | 9 % | Životné prostredie a iné transverzálne otázky | 164 | 5 % | 72 | 3 % | Iné, vrátane pomoci pre obnovu | 205 | 5 % | 248 | 9 % | Medzisúčet | 3 511 | 100 % | 2 456 | 100 % | African Peace Facility - Fond pre mier v Afrike[5] | 88 | Spolu | 3 511 | 2 544 | Celkové záväzky 2005 (v mil. EUR, brutto) | Platby 2005 (v mil. EUR, brutto) | [pic][pic] S cieľom zlepšiť udržateľnosť a dosah pomoci, Komisia pokračuje v poskytovaní makroekonomickej rozpočtovej podpory – alebo všeobecnej rozpočtovej podpory (VRP) a podpory programov sektorových politík (PPSP). Podiel ERF záväzkov určených na VRP a PPSP sa neustále zvyšuje, z 18 % v roku 2004 na 32 % v roku 2005. Komisia schválila: - VRP v 13 krajinách v celkovej výške 705 mil. EUR, - PPSP v 9 krajinách v celkovej výške 416 mil. EUR. 2.2. Rýchlejšia implementácia programov a projektov Komisia pokračuje v roku 2005 v rýchlejšej implementácii programov. Táto skutočnosť sa odrazila v lepších výsledkoch v oblasti záväzkov a platieb. Kľúčové ukazovatele výkonu ERF, 2001 - 2005 (v mil. EUR, brutto)[6] | 2001 | 2002 | 2003 | 2004 | 2005 | Celkové záväzky | 1 927 | 2 125 | 3 769 | 2 648 | 3 511 | Individuálne záväzky | 2 488 | 2 436 | 3 062 | 3 038 | 3 057 | Platby | 1 779 | 1 922 | 2 345 | 2 464 | 2 544 | Komisia dosiahla 33 % zvýšenie v oblasti celkových záväzkov v roku 2005 v porovnaní s rokom 2004. Skupina pre podporu kvality pomohla zabezpečiť kvalitu, hoci sa objem schválených operácií neustále zvyšoval. Po prijatí záväzkov pre program (celkové záväzky) musí Komisia podpísať zmluvy (individuálne záväzky) so subjektmi, ktoré ich budú implementovať (vláda, podniky, mimovládne a medzinárodné organizácie) a následne im prostriedky musí vyplatiť (platby). Komisia dosiahla v roku 2005 druhú najvyššiu úroveň, aká bola kedy dosiahnutá v oblasti individuálnych záväzkov (3 057 mil. EUR) a rekordnú sumu v oblasti platieb (2 544 mil. EUR) 2.3. Uskutočňovať kontroly, ktoré dosahujú najvyššie štandardy ERF je spravovaný vlastným finančným nariadením[7]. Komisia zabezpečuje správne finančné hospodárenie a účtovníctvo prostredníctvom jasného rozdelenia zodpovednosti. Každý program je spravovaný jednou skupinou ľudí, druhá skupina kontroluje účtovníctvo programu a dohliada na súlad financovania s nariadením. Finančné nariadenie rozdeľuje zodpovednosť za spravovanie prostriedkov medzi povoľujúceho úradníka a účtovníka: - Povoľujúci úradník vykonáva svoju úlohu v súlade s oddielom 2 nariadenia, - Účtovník je úradníkom GR pre rozpočet Komisie a koná v súlade s pravidlami stanovenými v oddiele 3 nariadenia. ERF má takisto vlastný účtovný systém, ktorý v súčasnosti Komisia modernizuje prechodom na akruálne účtovníctvo (ABAC). EuropeAid uskutočnil pokrok v oblasti svojich hlavných cieľov internej kontroly, najmä pokiaľ ide o archivovanie a Stabex. GR zodpovedné za programy ERF úspešne prijalo nové archívne systémy pre finančné aj nie finančné spisy. 3. FINANčNÁ SITUÁCIA, 6.–9. ERF – PRIDELENÉ PROSTRIEDKY, PRIJATÉ ZÁVÄZKY, VYPLATENÉ A NEVYPLATENÉ PROSTRIEDKY, STAV KU KONCU ROKU 2005 (V MIL. EUR, NETTO) Tabuľka uvedená nižšie ukazuje prostriedky pridelené programom v krajinách AKT a ZKÚ a Investičnému nástroju Európskej investičnej banky. Zdroje investičného nástroja 9. ERF sú uvedené osobitne vo finančných závierkach EIB. Prostriedky pridelené krajinám AKT (z ERF)[8] | Viazané finančné prostriedky | Vyplatené finančné prostriedky | Nevyplatené prostriedky/záväzky | 6.-9. | 9. | Spolu 6.-9. | Viazané finančné prostriedky | Nevyplatené záväzky (RAL) | Nevyplatené prostriedky celkom | a | b | c (a+b) | d | e | f (c-d) | g (d-e) | h (f+g) | 29 512 | 14 943 | 44 455 | 38 727 | 28 403 | 5 728 | 10 324 | 16 052 | 4. UDALOSTI, KTORÉ VÝZNAMNE OVPLYVNILI AKTIVITY V ROKU 2005 4.1. Oneskorenie V roku 2005 bolo opäť problémom nepravidelné rozdelenie celkových záväzkov. Ku koncu septembra bolo pridelených Komisiou 38 % z celkovej sumy na rok 2005, zatiaľ čo cieľom bolo dosiahnuť 55 %. V dôsledku toho EuropeAid kontroluje projekty dôslednejšie ako v minulosti a skupina pre podporu kvality, okrem podpory kvality zabezpečuje aj dodržiavanie termínov. 4.2. Stabex V roku 2005 Komisia pripravila pôdu pre odstránenie problémov Stabex-u[9], avšak toto úsilie prinesie výsledky až v roku 2006 a 2007. Komisia objasnila právne a rozpočtové otázky, z cieľom umožniť plnenie nevyplatených záväzkov Stabex-u. Komisia chce prideliť celkové zostávajúce prostriedky Stabex-u prijímajúcim krajinám prostredníctvom Rámca nevyrovnaných povinností (RVO). Pokiaľ ide o termíny, ciele sú stanovené takto: - RVO schválený koncom roka 2007 - Kontrahovanie – koniec roka 2008 - Vyplatenie – koniec roka 2010 Na kontrolu fondov Stabex-u Komisia používa dva oddelené účty. Sumy z hlavného fondu Stabex prevádza na „zabezpečené účty“ v Európe, ktoré spravuje účtovník Komisie. Ak sú splnené požadované podmienky, Komisia prevedie prostriedky na „účet so spoločným podpisom“, ktorý spravuje spoločne vnútroštátný povoľujúci úradník (VPÚ) a vedúci zastúpenia delegácie. Komisia venuje osobitnú pozornosť povinnosti predkladať správy o „spoločnom podpise“ účtov Stabex-u. V roku 2005 pripomenula VPÚ, že Dohoda z Cotonou vyžaduje pravidelné podávanie správ o Stabex-e. Komisia takisto vymenovala jedného z úradníkov za generálneho koordinátora Stabex-u a plánuje vytvoriť v marci 2007 databázu na účely podrobnejšieho sledovania účtov Stabex-u. Navyše, delegácie musia do ich polročných správ o riadení vonkajšej pomoci (EAMR) zahrnúť vyhlásenie o stave účtov Stabex-u. Príloha 7 uvádza vyhlásenie o zostatkoch a operáciách k 31. decembru 2005 účtov Stabex-u so „spoločným podpisom“, ako aj informácie o nevyrovnaných zostatkoch. 4.3. Spravovanie informácií Nástroje Komisie na spravovanie informácií (CRIS a OLAS) ešte neumožňujú poskytnutie potrebných informácií na stanovenie rýchlych a presných predpovedí a na kontrolu a vypracovanie správy o indikátoroch výkonnosti ERF. Táto skutočnosť je čiastočne spôsobená neúplnými vstupnými údajmi. Komisia pracuje na nahradení OLAS-u nástrojom CRIS-EDF a na zavedení nového účtovného systému ABAC. Školenia v oblasti CRIS-EDF budú posilnené. 4.4. Regulačné obmedzenia v oblasti spolufinancovania Keďže finančné nariadenie EFR obmedzuje účasť na spolufinancovaní operácií, Komisia bude pokračovať v návrhu na zrýchlenú revíziu finančného nariadenia a vnútornej dohody 9. ERF. 4.5. Vnútorná kontrola V roku 2005 EuropeAid preniesol zodpovednosť za kontroly ex post na územné riaditeľstvá. V septembri 2005 riaditeľstvo AKT prijalo nových zamestnancov na plnenie tejto úlohy. Riaditeľstvo takisto vypracovalo podrobnú analýzu rizika a uplatnilo metodiku reprezentatívneho výberu. Na tomto základe vypracovalo svoj Akčný plán týkajúci sa kontrol ex post pre transakcie uskutočnené v roku 2005 a stanovilo cieľ podrobnej kontroly pre 3 % transakcií uskutočnených medzi januárom a koncom septembra 2005. V čase predloženia tejto správy (máj 2006) bol pokrok implementácie akčného plánu takýto: Kontroly ex-post pre transakcie jan. – koniec sept. 2005 – status máj 2006 | Počet transakcií | % z celkových transakcií jan. – koniec sept. 2005 – status máj 2006 | Celkový počet transakcií jan. – koniec sept. 2005 | 19 500 | 100 % | Transakcie, pre ktoré je plánovaná kontrola | 590 | 3 % | Transakcie, pri ktorých sa uskutočnila/prebieha kontrola | 307 | 1.5 % | Riaditeľstvo nedosiahlo svoj cieľ 3 % v roku 2005, keďže implementácia akčného plánu trvala dlhšie, ako sa predpokladalo. V čase predloženia tejto správy (máj 2006) riaditeľstvo implementovalo 52 % z kontrol ex post plánovaných v analýze na rok 2005. EuropeAid použije skúsenosti z implementácie kontrol ex post v roku 2004 a 2005 pri definícii Akčného plánu na rok 2006, ktorým sa zavedú inovácie v dvoch oblastiach: - rozsah kontrol uskutočnených pre každú transakciu a - podiel transakcií, ktoré sú predmetom kontrol ex post . 4.6. Zdroje Komisia sa pri spravovaní zdrojov ERF opiera o personál riaditeľstva EuropeAid a delegácii. Od reorganizácie v marci 2005 EuropeAid vykonáva svoju činnosť v hraničných medziach personálnej kapacity. Na konci roka 2005 mal EuropeAid 194 osôb. Navyše sa medzi marcom a koncom roka uskutočnilo niekoľko zmien v strednom manažmente, ktorý je zodpovedný za riadenie ERF. Výsledkom toho je, že Komisia musela uprednostniť niektoré aktivity pred inými, čo spôsobilo oneskorenia v niektorých oblastiach, predovšetkým v - aktualizácii interných a externých webových stránok, - monitorovania programov Stabex a - implementácii kontrol ex post . Spravovanie ERF sa takisto opiera o personálne zdroje iných riaditeľstiev EuropeAid, najmä o: - riaditeľstvo pre podporu kvality operácií, ktoré pomáha pripravovať, monitorovať a hodnotiť programy, - dve riaditeľstvá poskytujúce všeobecnú podporu a personálne zdroje operáciam EuropeAid. Bod 8 technickej prílohy podrobnejšie uvádza stav personálnych zdrojov v delegáciách AKT v súčasnosti, keď sa v EuropeAid ukončil proces decentralizácie. Dôležitým ukazovateľom hodnotenia intenzity používania zdrojov EuropeAid je počet personálu, ktorý EuropeAid v priemere zamestnáva na každých 10 mil. EUR ktoré spravuje. Je ťažké presne priradiť celkový počet zdrojov pre ERF a v dôsledku toho vypočítať presný koeficient. Napriek tomu sa však celkový koeficient EuropeAid znížil medzi rokom 2004 a 2005 o 6 %, zo 4,8 na 4,5. Komisia bude naďalej využívať svoj personál s maximálnou možnou efektivitou a na rok 2006 si prísne stanoví svoje priority. [1] V prílohe II k Zmluve o ES sa uvádza 21 zámorských krajín a území (ZKÚ). Komisia má priame vzťahy s 20 z nich, keďže asociačné rozhodnutie pre zámorské krajiny a územia sa neuplatňuje na Bermudy (na ich žiadosť). [2] Ú. v. ES L 314, 30.11.2001. [3] Správy OECD DAC sú na báze brutto údajov. Detailné informácie v netto údajoch ERF sú uvedené v bode 6.1 technickej prílohy k tejto správe. [4] Podľa definície sektora OECD DAC, tento sektor zahŕňa okrem rozpočtu a podpory platobnej bilancie aj niektoré typy potravinovej bezpečnosti a operácií Stabex. [5] Fond pre mier v Afrike nespadá pod ODA (Official Development Assistance) v zmysle definícii OECD-DAC. [6] Tieto číselné údaje zohľadňujú reklasifikáciu niektorých operácii Stabex, pre ktoré boli predložené podrobné účty v Správe o finančnom hospodárení ERF za rok 2004. Platby v tabuľke zahŕňajú presuny vo výške 4,4 mil. EUR z fondov Stabex, i keď sa tieto presuny uskutočnili v rokoch 2002 a 2003. [7] Dostupné na: http://europa.eu.int/eur-lex/pri/en/oj/dat/2003/l_083/l_08320030401en00010031.pdf [8] Po zohľadnení prevodov z prechádzajúcich fondov ERF do 9. ERF. [9] Stabex je finančným nástrojom vytvoreným dohovorom z Lomé (články 186-212) určeným na vyrovnávanie nestability príjmov z exportu v krajinách AKT. Dohoda z Cotonou nahradila Stabex novým nástrojom nazvaným Flex.